
	Targedau o’r modiwl blaenorol:
	Sut ydw i wedi gweithio ar hyn?

	Defnyddio arddull academaidd wrth ysgrifennu.

	Wedi defnyddio’r can canllaw i wella fy arddull academaidd. 

	Cymharu a gweld tebygrwydd/ gwahaniaethu rhwng ffynonellau academaidd.
	Wedi defnyddio mwy o ffynonellau addas ac yna cymharu gyda rhai eraill. 








Amcan yr aseiniad: Creu dyddlyfr i ddangos dealltwriaeth ymarferol a damcaniaethol ddofn o ymarfer cynhwysol o fewn dosbarth ysgol gynradd. 

Trosolwg Damcaniaethol 
Mae anghenion dysgu ychwanegol (ADY) yn derm rydym yn defnyddio i ddisgrifio anawsterau dysgu neu anableddau sy’n gwneud dysgu yn anodd i rai plant. Mae tua un mewn pob pump o ddysgwyr yng Nghymru yn cael anghenion dysgu ychwanegol. (Snap Cymru, 2024) 
Yn ymyl y diwygiad anghenion dysgu ychwanegol, mae’r cwricwlwm i Gymru yn cynnig ffordd o ddysgu mwy hyblygrwydd i ysgolion er mwyn rhoi’r cymorth gorau i bob dysgwr ag anghenion yn unigol ac yn helpu torri lawr rhwystrau i ddarparu cyfleoedd addysg a hyfforddiant a chanlyniadau. (Llywodraeth Cymru, 2024) 
Mae fframwaith newydd wedi cael ei chreu gan y Ddeddf Anghenion Dysgu Ychwanegol a Thribiwnlys Addysg (Cymru) 2018 a’r Cod Anghenion Dysgu Ychwanegol Cymru 2021. Mae’n system i gefnogi plant a phobl ifanc rhwng sero i ddau ddeg pump oed sydd gan ADY ac anableddau. Mae Llywodraeth Cymru yn anelu sicrhau bod pob dysgwyr gydag ADY yn cael eu cefnogi i ddod dros y rhwystrau mewn addysg fel bod nhw’n gallu cyflawni eu llawn botensial. (Llywodraeth Cymru, 2020) 
Mae’n bwysig bod yr hawl i addysg yn hawl i bob disgybl, i sicrhau bod pob plentyn yn cael y cyfle i gyflawni, beth bynnag yw eu hanghenion unigol a’r rhwystrau potensial i ddysgu. (Knowles, 2010, t. 1) Mae’r syniad yma yn cael ei chefnogi gan y Confensiwn y Cenhedloedd Unedig ar Hawliau’r Plentyn, mae pob disgybl yn cael yr hawl i addysg. Dylai addysg bod am ddim ac yn hygyrch i bob plentyn. (CYPCS, 2021)
Mae bod yn gynhwysol i gefnogi dysgwyr sydd gan ADY yn hanfodol yn ysgolion prif ffrwd yng Nghymru. Mae bod yn gynhwysol yn golygu pa mor bell mae disgyblion yn elwa yn ôl yr angen o’r hyn y mae’r ysgol yn ei ddarparu (Ofsted, 2000, cyfeirnodwyd yn Knowles, 2010, t. 11)

(Llywodraeth Cymru, 2024)
Mae’r gydnabyddiaeth am ADY wedi tyfu yng Nghymru dros y blynyddoedd diweddaraf yn dilyn y system ADY newydd wedi sefydlu yn 2021. Mae’r cwricwlwm i Gymru yn pwysleisio’r pwysigrwydd o gwrdd ag anghenion disgyblion trwy ganiatâd mynediad iddyn nhw at gefnogaeth ychwanegol sydd wedi’i gynllunio’n gywir, gyda’r disgyblion yn galon y proses. Yn ôl arolwg ESTYN, mae cynnydd clir yng Nghymru yn dilyn y system ADY newydd. Mae mwy o gynlluniau datblygiadau unigol yn ysgolion sy’n dangos bod mwy o gymorth yn cael ei rhoi i ddisgyblion ADY, hefyd mae llawer o staff wedi datblygu eu hymarfer cynhwysol, ac mae llawer o ysgolion wedi canolbwyntio'n dda ar ddysgu a lles y plant. Fodd bynnag, nid oedd rhai o'r ysgolion hyn yn ddigon effeithiol wrth ddiwallu anghenion pob dysgwr, felly mae'n bwysig deall bod cyfyngiadau yn dal i fod i ddisgyblion ADY. (ESTYN, 2024) 





Myfyrdodau a dealltwriaeth ymarferol 
[image: A door with a rainbow and a sign

AI-generated content may be incorrect.]Strategaeth 1- Cornel dawel:
[image: A room with a curtain and lights

AI-generated content may be incorrect.][image: A small closet with a blanket and a toy

AI-generated content may be incorrect.]


Man tawel o fewn ystafell ddosbarth lle mae gan ddisgyblion mynediad at offer tawelu i gynorthwyo a rheoleiddio eu hunain ydy cornel dawel. (Izard, 2016, cyfeirnodwyd yn Ewert, 2023) Mae'n hanfodol creu lle diogel i ddysgwyr yn yr ysgol gan fod hyn yn cyfoethogi eu diogelwch emosiynol. (Izard, 2016, t. 27)
Y nod yw i blant ddefnyddio'r offer a gynhelir yn y gornel dawel i ddysgu sut i ymdopi â theimladau. Dylai athrawon fod yno i fodeli i’r plant sut i ddefnyddio'r gornel dawel ac yna, bydd y plant yn deall y gallant fynd draw i'r gornel yn annibynnol a dysgu sut i leddfu eu hunain. Nid yw'n gornel cosbi ond yn lle i  blant gweithredu strategaethau ymdopi a chael llonydd. (McKenna, 2020)
Ar fy mhrofiad lleoliad PAP2, gwelais i gornel dawel yn un o’r dosbarthiadau. Roedd plentyn yn y dosbarth yn awtistig a hefyd yn dioddef o drawma gan ei fod wedi colli ei thad, felly roedd anghenion gyda’r plentyn yma ac roedd cael ardal i reoleiddio ei emosiynau yn bwysig am ei lles ac roedd hyn yn rhywbeth cynhwysol i bawb yn y dosbarth. 
Wrth arsylwi, sylweddolais pa mor bwysig yw corneli tawel i helpu plant ag awtistiaeth yn y dosbarth gan y byddai'r plentyn yma yn mynd yn i'r gornel yn dawel pan fyddai'n ymwybodol o'i deimladau gormodol a defnyddio teganau synhwyraidd i helpu prosesu emosiynau heb farn ac yn adfer ei ffocws ar gyfer gweddill y wers. Roedd y gornel dawel yn rhoi cyfle i'r plentyn yma dianc rhag y difrod yn y dosbarth rhoi ardal ddiogel iddo. 
Ond, mae gan gorneli tawel gyfyngiadau. Sylweddolais fod rhai disgyblion yn defnyddio'r gornel dawel pan nad oedd angen iddynt reoleiddio eu teimladau, roedd rhai yn ei ddefnyddio i ddianc o wneud gwaith yn y dosbarth a chafodd hyn effaith negyddol ar faint o ddysgu roedd y plant yn gwneud. Defnyddiodd rhai plant y gornel dawel fel lle i chwarae a oedd hyn yn difetha’r syniad o fod yn amgylchedd tawel a heddychlon. Hefyd, nid oedd llawer o'r plant yn deall beth oedd y gornel ar ei chyfer.
Felly, i alluogi cornel tawel i gael eu hymgorffori'n iawn ac yn llwyddiannus yn y dosbarth, mae’n bwysig i athrawon fodelu defnydd y cornel yn rheolaidd i blant i'w hatgoffa o'i ddiben. Rwy'n meddwl y dylid addysgu plant yn fwy manwl am emosiynau a pam y gallant ddefnyddio'r cornel i'w helpu. 

Strategaeth 2- Amserlenni gweledol:

(Nichole, 2016)
Mae amserlen weledol yn ffordd gynhwysol o ddangos beth sy’n digwydd dros gyfnod o amser yn weledol i’r dosbarth. Mae’n cael ei ddefnyddio er mwyn dangos cynllun y dydd yn glir i ddisgyblion iddyn nhw ddeall pa weithgareddau a gwersi maen nhw’n cael a phryd. Mae’n paratoi plant am beth sy’n dod o flaen nhw yn ystod y dydd sy’n bwysig iawn i blant ADY. 
Mae amserlenni gweledol, yn lleihau pryder, cefnogi annibyniaeth a helpu plant deall trefn y dydd. (GIG Cymru) Mae amserlenni gweledol yn darparu gwybodaeth am ddigwyddiadau sydd wedi'u cynllunio sy'n gallu lleihau dryswch. (Queensland Government, 2020)
Mae’r defnydd o amserlen weledol yn y dosbarth hefyd yn gwella cyfathrebiad a dealltwriaeth plant, yn benodol ar gyfer plant sydd ag anghenion. (Rutherford, et al, 2020).
Mae amserlen weledol yn cyflwyno trefn a strwythur i blant, adeiladu hyder, helpu trosglwyddo rhwng gweithgareddau ac yn gyffredinol mae’n gwella iechyd a lles plant. (GIG Leicestershire) Felly, mae’n adnodd da i blant awtistig i sicrhau bod ganddyn nhw drefn. 
Ar fy mhrofiad PAP2, roeddwn wedi creu amserlen weledol i fy nysgwyr ADY yn nosbarth blwyddyn pump a chwech, ond gwelais i roedd yr amserlen wedi elwa pob dysgwr. 
Roedd plentyn awtistig yn fy nosbarth ac nid oedd y plentyn yma yn hoffi newidiadau neu ddiwrnod di-strwythur. Felly, wrth ychwanegu hyn i’r dosbarth roedd hi’n teimlo’n llai pryderus. Roeddwn wedi rhoi annibyniaeth i’r plentyn yma pob bore o roi trefn y dydd ni lan ar yr amserlen. Roedd hyn wedi rhoi teimlad o bwysigrwydd i'r plentyn. Gwelais i’r amserlen yma yn fuddiol dros ben i’r dysgwr yma yn benodol ond hefyd yr holl ddosbarth. 
Ar y llaw arall, roedd yna rai cyfyngiadau, roedd yna ambell ddiwrnod lle’r oedd digwyddiadau annisgwyl yn digwydd yn yr ysgol, felly roedd hyn wedi achosi trallod i’r plentyn awtistig, felly mae’n rhaid bod yn ofalus bod y disgyblion dim yn dod yn gorddibynnol ar yr amserlen achos mae cynlluniau’r dydd yn gallu newid. 

Casgliad 
Mae bod yn ymarferydd cynhwysol yn golygu cefnogi pob dysgwr yn unigol, parchu eu hanghenion a galluoedd amrywiol a chael gwared dirnadaeth yn yr amgylchedd dysgu. (UNESCO, 2013) Mae pob disgybl yn cael eu croesawu, gwerthfawrogi, yn cael gofal, profiadau dysgu a chyfleoedd addysgol teg ac yn cael cymryd rhan mewn addysg. (Booth ac Ainscow 2002; 2011, cyfeirnodwyd yn Woodcock, et al, 2022)
Wrth fy mhrofiadau lleoliad rwyf wedi dysgu mae bod yn gynhwysol yn golygu’r gallu i addasu a gwahaniaethu i rai dysgwyr yn unigol er mwyn rhoi cyfleoedd teg i bawb. 
Roedd y gornel dawel yn gynhwysol iawn ac wedi annog plant i reoli eu hemosiynau a ffocysu ar eu lles. Mae hyn yn cysylltu gyda’r diben yn y cwricwlwm i Gymru o unigolion iach, hyderus sy’n cael y sgiliau i ddelio gyda phob dydd mor annibynnol a gallan nhw. Rhoddodd y cornel tawel sgiliau a strategaethau ymdopi teimladau ac emosiynau. Roedd yr amserlen weledol hefyd yn gynhwysol a haws i weithredu yn y dosbarth. Cysylltodd y strategaeth yma gyda’r diben dinasyddion egwyddorol, gwybodus sydd yn parchu hawliau ac anghenion pobl eraill fel aelod o gymdeithas amrywiol. (Hwb Cymru, 2020)
Er mwyn gwella fy natblygiad proffesiynol ac i ddysgu mwy am fod yn ymarferydd cynhwysol, rwy'n bwriadu cydweithio gyda chydlynydd anghenion dysgu ychwanegol yn fy ysgol yn y dyfodol er mwyn sicrhau fy mod i’n cefnogi fy nysgwyr ADY yn y ffordd gorau posib trwy ddefnyddio strategaethau ysgol gyfan addas er mwyn rhoi addysg deg i bawb. Mae hyn wedi'i gefnogi gan Lywodraeth Cymru sy'n bwriadu cefnogi pob dysgwr drwy weithredu cwricwlwm priodol sy'n addas ar gyfer pawb, beth bynnag eu gwahaniaethau a'u hanghenion. (Llywodraeth Cymru, 2023)

